เบรย์ ไวแอ็ตต์

วินแดม ลอว์เรนซ์ โรทันดา (Windham Lawrence Rotunda; 23 พฤษภาคม ค.ศ. 1987 – 24 สิงหาคม ค.ศ. 2023) เป็นนักมวยปล้ำอาชีพชาวอเมริกันที่ได้เซ็นสัญญากับWWEในนาม เบรย์ ไวแอ็ตต์ (Bray Wyatt) เป็นหลานของแบล็กแจ็ก มูลลิแกน ลูกชายของไมค์ โรทันดา และพี่ชายของโบ ดัลลัส
ชีวิตวัยเยาว์.
วินแดม ลอว์เรนซ์ โรทันดา เกิดที่เมืองบรูคส์วิลล์ รัฐฟลอริดา เมื่อวันที่ 23 พฤษภาคม 1987 เขาเข้าเรียนที่โรงเรียนมัธยมเฮอร์นันโด ซึ่งเขาได้รับรางวัลแชมป์มวยปล้ำระดับรัฐด้วยน้ำหนัก 275 ปอนด์ (125 กิโลกรัม) ในปี 2005 ซึ่งเป็นปีที่เขาสำเร็จการศึกษา นอกจากนี้เขายังเล่นฟุตบอลเป็นทั้งตัวรับและตัวป้องกัน Rotunda เล่นที่ College of the Sequoias เป็นเวลาสองฤดูกาล โดยได้รับเกียรตินิยมอันดับสองของทีม All-American ในฐานะผู้พิทักษ์ฝ่ายรุกปีที่สอง เขาได้รับทุนฟุตบอลจากมหาวิทยาลัยทรอยซึ่งเขาเล่นฟุตบอลระดับวิทยาลัยเป็นเวลาสองปี เขาทิ้งทรอยไว้ 27 ชั่วโมงเครดิตโดยไม่ได้รับปริญญาตรีหลังจากตัดสินใจเป็นนักมวยปล้ำอาชีพ
ประวัติ.
เขาได้เปิดตัวในค่ายฝึกทักษะของ WWE อย่าง Florida Championship Wrestling (FCW) ในปี 2009 ใช้ชื่อว่าอเล็กซ์ โรทันโด ปีต่อมาได้เข้าร่วมแข่งขันNXTซีซั่น2ใช้ชื่อฮัสกี แฮร์ริส โดยคาวาลเป็นผู้ชนะ ในเฮลอินเอเซล (2010)แฮร์ริสกับไมเคิล แมคกิลลิคัตตีได้เข้าไปรบกวนการปล้ำระหว่างเวด บาร์เร็ตต์และจอห์น ซีนา โดยลอบทำร้ายซีนาทำให้แพ้ และต้องกลายมาเป็นสมาชิกของกลุ่มเดอะเน็กซัส วันต่อมาแฮร์ริสกับแมคกิลลิคัตีก็ได้เข้าร่วมกลุ่มเน็กซัส ในรอว์ 31 มกราคม 2011 หลังจากแฮร์ริสและแมคกิลลิคัตตีไม่สามารถคว้าแชมป์แท็กทีม WWEได้ แรนดี ออร์ตันออกมาเล่นงานด้วยท่า RKO ใส่แฮร์ริสกับแมคกิลลิคัตตี และเตะศีรษะของแฮร์ริสจนต้องพักตามบท ก่อนถูกส่งกลับไปอยู่ FCW ใช้ชื่อว่า แอ็กเซล มูลลิแกน ต่อมาได้เปลี่ยนชื่อเป็น เบรย์ ไวแอ็ตต์ เปิดตัวใน NXT
เดอะไวแอ็ตต์แฟมิลี(เบรย์, ฮาร์เปอร์และโรแวน)เปิดตัวในรอว์ 8 กรกฎาคม 2013 โดยการทำร้ายเคนจนบาดเจ็บ ในซัมเมอร์สแลม (2013)เบรย์เอาชนะเคนไปได้ในแมตช์ที่มีไฟรอบเวที ในรอว์ 28 ตุลาคม แดเนียล ไบรอันกำลังให้สัมภาษณ์ที่หลังฉากก็โดนไวแอ็ตต์เข้ามารุมกระทืบจนน่วม ในไวแอ็ตต์แฟมิลีเอาชนะไบรอันไปแบบแฮนดิแคป 3 รุม 1 ในรอว์ 30 ธันวาคม ไบรอันเอาชนะฮาร์เปอร์กับโรแวนไปได้ใน gauntlet match และได้เจอกับเบรย์ ก่อนจะถูกฮาร์เปอร์กับโรแวนก่อกวน หลังแมตช์ไบรอันได้ขอเข้าร่วมกลุ่มไวแอ็ตต์แฟมิลี ในรอว์ 13 มกราคม เบรย์ได้จับคู่กับไบรอัน แพ้ฟาล์วให้กับดิ อูโซส์(เจย์และจิมมี) เพราะฮาร์เปอร์กับโรแวนขึ้นมาก่อกวน คืนเดียวทั้งสองทีมได้รีแมตช์กันในกรงเหล็ก สุดท้ายอูโซส์เอาชนะไปได้ หลังแมตช์เบรย์ด่าไบรอันและจะลงโทษ แต่ไบรอันดิ้นหลุดออกจากท่า Sister Abigail แล้วกระโดดถีบเบรย์หลายดอก ต่อด้วยท่าเตะต่อเนื่องจนเบรย์หมดสภาพ ฮาร์เปอร์กับโรแวนพยายามปีนกรงเข้ามาแต่ไบรอันก็เหวี่ยงเบรย์ไปอัดใส่จนไม่สามารถปีนเข้ามาได้ แล้วก็ปิดท้ายด้วยท่าเข่าลอยใส่เบรย์ จากนั้นก็ปีนกรงขึ้นไปฉลองด้วยท่า Yes! Yes! Yes! ในรอยัลรัมเบิล (2014)เบรย์เอาชนะไบรอันไปได้ คืนเดียวกันไวแอ็ตต์ได้ก่อกวนจอห์น ซีนาในการชิงแชมป์ WWEกับแรนดี ออร์ตัน ทำให้ซีนาไม่ได้แชมป์
ในรอว์ 27 มกราคม ไวแอ็ตต์แฟมิลีได้ลอบทำร้ายซีนา, แดเนียล ไบรอัน และเชมัส ในการคัดเลือกทีมเข้าร่วมอิลิมิเนชั่น แชมเบอร์กับเดอะชีลด์ ทำให้ทีมของไบรอันชนะฟาล์วและได้เข้ารอบไป เดอะชีลด์แค้นมากจึงขอท้าเจอกันในอิลิมิเนชั่น แชมเบอร์ (2014) สุดท้ายไวแอ็ตต์เป็นฝ่ายชนะ คืนเดียวกันได้ก่อกวนซีนาอีกทำให้ไม่ได้แชมป์ ในเรสเซิลเมเนีย ครั้งที่ 30เบรย์แพ้ให้ซีนาเป็นครั้งแรก เรื่องราวระหว่างซีนาและไวแอ็ตต์ยังคงดำเนินอยู่ ในรอว์ 14 เมษายน ทั้งคู่ได้ท้าเจอกันในกรงเหล็กเอ็กซ์ตรีมรูลส์ (2014) เพื่อเป็นการให้ไวแอ็ตต์นั้นพิสูจน์ตัวเอง ซึ่งไวแอ็ตต์รับคำท้า และไวแอ็ตต์ก็เป็นฝ่ายชนะ ต่อมาทั้งคู่ได้ท้าเจอกันแบบ Last Man Standing ในเพย์แบ็ค (2014) สุดท้ายไวแอ็ตต์เป็นฝ่ายแพ้จบเรื่องราว ในสแมคดาวน์ 13 มิถุนายน เบรย์ได้เอาชนะดีน แอมโบรสคว้าสิทธิ์เข้าร่วมไต่บันไดชิงแชมป์โลกในมันนีอินเดอะแบงก์ (2014) โดยซีนาชนะคว้าแชมป์ไปได้ ในรอว์ 30 มิถุนายน ไวแอ็ตต์แฟมิลีได้ไปลอบทำร้ายคริส เจริโค และได้เจอกันในแบทเทิลกราวด์ (2014)โดยเจริโคชนะ และได้รีแมตช์ในซัมเมอร์สแลม (2014)ครั้งนี้เบรย์เป็นฝ่ายชนะ เรื่องราวทั้งคู่จบลงในรอว์ 8 กันยายนแบบกรงเหล็กซึ่งไวแอ็ตต์ชนะ
ในเฮลอินเอเซล (2014)ไวแอ็ตต์ได้ลอบทำร้ายดีน แอมโบรสทำให้แพ้เซท รอลลินส์ ในเซอร์ไวเวอร์ซีรีส์ (2014) ไวแอ็ตต์ชนะฟาล์วแอมโบรส ก่อนจะได้รีแมตช์กันใน ในรูปแบบ TLC สุดท้ายไวแอ็ตต์ก็เอาชนะไปได้ ไวแอ็ตต์ได้ท้าเจอกับดิอันเดอร์เทเกอร์ในเรสเซิลเมเนีย ครั้งที่ 31 และแพ้ให้กับอันเดอร์เทเกอร์ ในมันนีอินเดอะแบงก์ (2015) เบรย์ได้มาก่อกวนโรแมน เรนส์ ทำให้พลาดโอกาสคว้ากระเป๋า จากนั้นมีการประกาศทั่งคู่เจอกันในแบทเทิลกราวด์ (2015) ซึ่งเบรย์ชนะจากการช่วยของฮาร์เปอร์เป็นการรวมไวแอ็ตต์แฟมิลีอีกครั้ง ในซัมเมอร์สแลม (2015)เบรย์กับฮาร์เปอร์แพ้ให้เรนส์กับแอมโบรส คืนต่อมาในรอว์ ไวแอ็ตต์ได้เปิดตัวสมาชิกใหม่ บรอน สโตรว์แมน ในเฮลอินเอเซล (2015)เบรย์แพ้ให้เรนส์ในเฮลล์อินเอเซลล์ แมทช์เป็นการจบเรื่องราว ในท้ายรายการไวแอ็ตต์แฟมิลีได้มารุมทำร้ายอันเดอร์เทเกอร์ ในเซอร์ไวเวอร์ซีรีส์ (2015) ไวแอ็ตต์แฟมิลี(เบรย์และฮาร์เปอร์)ได้แพ้ให้กับเดอะบราเทอส์ออฟเดสตรักชัน(อันเดอร์เทเกอร์และเคน) ในไวแอ็ตต์แฟมิลีเอาชนะทีม ECWไปแบบแท็กทีม 8 คนจับฟาดใส่โต๊ะคัดออก ใน Live Event วันที่ 13 เมษายน 2016 เบรย์ได้รับบาดเจ็บที่บริเวณน่องขวาในแมตช์กับโรแมน เรนส์
19 กรกฎาคม เบรย์ได้ถูกดราฟท์ไปสแมคดาวน์ ในแบทเทิลกราวด์ (2016)ไวแอ็ตต์เอาชนะเดอะนิวเดย์ไปได้แบบแท็กทีม6คน ต่อมาเปิดศึกกับแรนดี ออร์ตัน และมีแมตช์จะเจอกันในแบ็กแลช (2016) แต่เบรย์ได้ลอบทำร้ายออร์ตันจนไม่สามารถปล้ำได้ โดยให้เคนปล้ำแทน และเบรย์ก็แพ้จากการก่อกวนของออร์ตัน ในโนเมอร์ซี (2016)เบรย์เอาชนะออร์ตันไปได้ จากการช่วยเหลืออีกครั้งของฮาร์เปอร์ และเป็นการกลับมารวมกลุ่มไวแอ็ตต์แฟมิลี ต่อมาออร์ตันได้ขอเข้าร่วมกลุ่มไวแอ็ตต์แฟมิลี และในเบรย์กับออร์ตันได้คว้าแชมป์สแมคดาวน์แท็กทีม WWEจากฮีท สเลเตอร์และไรโน ก่อนเสียให้อเมริกันอัลฟา ออร์ตันได้เป็นผู้ชนะรอยัลรัมเบิล (2017) และเบรย์ได้คว้าแชมป์ WWEสมัยแรกในแมตช์อิลิมิเนชั่น แชมเบอร์ (2017) ทำให้เบรย์ต้องป้องกันแชมป์กับออร์ตันในเรสเซิลเมเนีย ครั้งที่ 33 และเสียแชมป์หลังจากครองได้เพียง 49 วัน 10 เมษายน เบรย์ได้ย้ายมารอว์ก่อนจะชนะออร์ตันไปได้แบบ House of Horrors ในเพย์แบ็ก (2017)เป็นการจบเรื่องราว ในปลายปี 2017 เบรย์ได้เปิดศึกกับแมต ฮาร์ดีและจบศึกลงในแมตช์ Ultimate Deletion ที่บ้านของแมต The Hardy Compound โดยเบรย์เป็นฝ่ายแพ้และถูกจัดการตกทะเลสาบ Lake of Reincarnation ในเรสเซิลเมเนีย ครั้งที่ 34เบรย์ได้โผล่มาช่วยแมตจนชนะคว้าถ้วย André the Giant Memorial Battle Royal ทั้งสองกอดกันก่อนจะฉลองชัยชนะของแมต จึงสิ้นสุดความบาดหมางกัน และทั้งสองก็ร่วมทีมกันคว้าแชมป์รอว์แท็กทีม WWEมาได้ก่อนเสียให้ B-Team
ในเดือนเมษายน 2019 เบรย์ได้มาในกิมมิคใหม่เป็นพิธีกรรายการ Firefly Fun House ในซัมเมอร์สแลม 2019 เบรย์ได้เปิดตัวในร่างใหม่อย่าง The Fiend โดยใส่หน้ากากปีศาจเอาชนะฟิน บาเลอร์ไปได้ ต่อมาได้ชิงแชมป์ยูนิเวอร์แซล WWEกับเซท รอลลินส์ใน Hell in a Cell แต่จบลงด้วยการไม่มีผลตัดสิน ในเดือนตุลาคมเบรย์ได้ถูกดราฟท์ไปอยู่สแมคดาวน์ ใน Crown Jewel เบรย์ได้คว้าแชมป์ Universal สมัยแรกจากเซท ก่อนเสียให้ Goldberg ใน WrestleMania 36 เอาชนะจอห์น ซีนาไปได้ในกติกา Firefly Fun House match ใน SummerSlam 2020 สามารถคว้าแชมป์ Universal คืนได้จากบรอน สโตรว์แมนเป็นสมัย2 ก่อนเสียให้โรแมน เรนส์ที่ศึก Payback ภายในสัปดาห์เดียว ต่อมาได้มีอเล็กซา บลิสเป็นเพื่อนและได้เปิดศึกกับแรนดี ออร์ตันและถูกออร์ตันเผาทั้งเป็นในแมตช์ Firefly Inferno Match ศึก TLC และกลับมาใน Fastlane 2021 และได้ท้าเจอกับออร์ตันใน WrestleMania 37 แต่เบรย์เป็นฝ่ายแพ้เพราะถูกอเล็กซาก่อกวนสมาธิจนถูกท่า RKO จับกดนับ 3 31 กรกฎาคม 2021 เบรย์ได้ออกจาก WWE หลังร่วมงานกับสมาคมเป็นเวลา 12 ปี
ใน Extreme Rules 8 ตุลาคม 2022 เบรย์ได้กลับมาสู่วงการมวยปล้ำอีกครั้งใน WWE และได้ขึ้นปล้ำแมตช์แรกตั้งแต่กลับมาในรอยัลรัมเบิล 2023 เอาชนะแอลเอ ไนท์ไปได้ในกติกา Pitch Black ในช่วงกุมภาพันธ์ 2023 เบรย์ได้มีปัญหาสุขภาพที่ไม่เปิดเผยและต้องพักอย่างไม่มีกำหนดทำให้บทที่ปูไว้กับบ็อบบี แลชลีย์ช่วงเรสเซิลเมเนีย ครั้งที่ 39ต้องถูกยกเลิก วันที่ 19 สิงหาคม 2023 มีรายงานว่าเบรย์ใกล้จะทางกลับมาคืนสังเวียนแล้วหลังจากต่อสู้กับความเจ็บป่วยที่คุกคามถึงชีวิตตั้งแต่เดือนกุมภาพันธ์ อย่างไรก็ตาม เพียง 5 วันต่อมาในวันที่ 24 สิงหาคม มีการประกาศว่าเบรย์เสียชีวิตอย่างกะทันหันด้วยวัย 36 ปี แมตช์ของเขากับแอลเอ ไนท์ในรอยัลรัมเบิล 2023 จะเป็นแมตช์ทางทีวีครั้งสุดท้ายของเขาก่อนที่เขาจะเสียชีวิต
ชีวิตส่วนตัว.
Rotunda และ Samantha อดีตภรรยาของเขา แต่งงานกันในปี 2012 และมีลูกสาวด้วยกันสองคน ก่อนที่เธอจะฟ้องหย่าในปี 2017 Rotunda และผู้ประกาศ WWE JoJo ถูกเปิดเผยว่าอยู่ด้วยกันในช่วงเวลานี้ ต่อมาพวกเขามีลูกชายคนหนึ่ง (เกิดในเดือนพฤษภาคม 2019) ซึ่งมีพ่อทูนหัวเป็นนักมวยปล้ำ บรอน สโตรว์แมน และลูกสาวหนึ่งคน (เกิดในเดือนพฤษภาคม 2020) พวกเขาเริ่มหมั้นกันในปี 2022
การเสียชีวิต.
Rotunda เสียชีวิตเมื่ออายุ 36 ปีเมื่อวันที่ 24 สิงหาคม 2023 ด้วยอาการหัวใจวาย การเสียชีวิตของเขาได้รับการประกาศโดยหัวหน้าฝ่ายครีเอทีฟของ WWE และอดีตนักมวยปล้ำ Triple H บน Twitter ก่อนที่เขาจะเสียชีวิต Rotunda ต้องเผชิญกับอาการป่วยที่ไม่เปิดเผยตั้งแต่เดือนกุมภาพันธ์ ซึ่งมีรายงานว่าเป็นอันตรายถึงชีวิต ตามรายงานเพียงไม่กี่วันก่อนที่เขาจะเสียชีวิต เขามีความก้าวหน้าเชิงบวกในการฟื้นตัว และได้รับการตรวจทางการแพทย์แล้วสำหรับการกลับมา WWE เพียงสองสัปดาห์ก่อนที่เขาจะเสียชีวิต หลังจากเสียชีวิตได้ไม่นานก็เปิดเผยว่าอาการป่วยคือโรคโควิด-19 ซึ่งทำให้ปัญหาหัวใจที่มีอยู่รุนแรงขึ้น
เพื่อนนักมวยปล้ำ รวมถึง The Rock, Mick Foley, Alexa Bliss และ Matt Hardy ร่วมกันไว้อาลัยบนโซเชียลมีเดีย
รายการอ้างอิง.